Február 2024

**Obľúbené aviváže Silan spoločnosti Henkel prichádzajú s novými ekologickými inováciami**

**Viac sviežosti, menej plastov**

**Naši zákazníci, ktorým záleží na dokonalej starostlivosti o vzhľad ich oblečenia, sa už takmer šesťdesiat rokov spoliehajú na výrobky Silan, ktorých vysoko účinné zloženie zanecháva bielizeň po každom praní krásne mäkkú s nádhernou sviežou vôňou. Spoločnosť Henkel teraz prichádza na trhy v strednej a východnej Európe s novými avivážami obľúbenej značky Silan, ktoré vďaka najnovším inováciám dodajú vašej bielizni čerstvý závan sviežosti aj pri polovičnom dávkovaní.**

Vylepšené a koncentrovanejšie zloženie ešte viac rozvonia vaše oblečenie po každom praní aj pri použití výrazne menšieho množstva aviváže.

To však nie je všetko – nový vylepšený sortiment výrobkov Silan stojí nekompromisne na strane našej planéty bez akýchkoľvek ústupkov v kvalite. Inovatívne balenie výrobkov Silan v tzv. doypack obaloch bolo navrhnuté s dôsledným dôrazom na ochranu životného prostredia, preto obsahuje o 70 % menej plastov než porovnateľné balenie vo fľašiach. Okrem výrazne nižšieho obsahu plastov sa obaly doypack vďaka flexibilným polyetylénovým (PE) mono materiálom použitým pri ich výrobe jednoduchšie prepravujú, dobre ukladajú do nákupného košíka a po vyprázdnení zaberajú menej miesta. Zároveň sú recyklovateľné, čo z dlhodobého hľadiska ešte viac prispieva k trvalej udržateľnosti.

*„Nové ekologickejšie balenie doypack výrobkov Silan, z ktorého sa aviváž jednoducho a ľahko nalieva, prispieva k plneniu cieľa spoločnosti Henkel v oblasti trvalej udržateľnosti obalov, ktorým je do roku 2025 dosiahnuť ich 100 % recyklovateľnosť alebo opätovné použitie a o 50 % znížiť spotrebu primárnych plastov fosílneho pôvodu pri ich výrobe,“* hovorí Abdullah Mahmood Khan, riaditeľ výroby obalov avivážnych prípravkov v spoločnosti Henkel.

*„Sme nadšení, že spotrebiteľom môžeme ponúknuť trvalo udržateľnejšie riešenie bez toho, aby museli robiť kompromisy v kvalite či uberať zo svojho pohodlia,“* dodáva Corrina Bender, riaditeľka globálneho marketingu pracích prostriedkov. *„Nový sortiment aviváží Silan prináša nielen viac sviežosti pre naše oblečenie, ale je aj podstatne šetrnejší k životnému prostrediu. Týmto spôsobom Henkel pomáha svojim zákazníkom pri praní bielizne a zároveň im dáva šancu urobiť niečo pre dobro našej planéty. Nové recyklovateľné obaly doypack predstavujú významný krok k ekologickejšej budúcnosti.“*

Vstúpte do nového sveta sviežo voňajúcej, hebkej bielizne s výrobkami Silan, ktorých obaly obsahujú o 70 % menej plastov. Od prvého štvrťroka 2024 budú aviváže Silan v nových baleniach doypack dostupné na trhoch štátov strednej a východnej Európy vrátane Českej republiky, Poľska, Maďarska, Slovenska a Slovinska, ako aj v pobaltských krajinách (Estónsko, Litva a Lotyšsko), po ktorých príde na rad Rakúsko, zároveň s klasickým balením vo fľašiach. Nové aviváže Silan sa vyrábajú v jednom z našich hlavných východoeurópskych výrobných závodov, vďaka čomu je zabezpečená ich efektívna a udržateľná distribúcia v rámci celého regiónu.

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2023 vykázala spoločnosť Henkel obrat vo výške viac než 21,5 mld. eur a upravený prevádzkový zisk približne vo výške 2,6 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva približne 48 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

Kontakt

Zuzana Kaňuchová

Riaditeľka korporátnej komunikácie CEE

Telefón: +421 917 160 597

E-mail: zuzana.kanuchova@henkel.com